[ड़ ] कोई अभ्यर्थी जो वर्तमान स्थिति की आर.ए.एस. देना चाहता है वह स्नातक करने के बाद अधिस्नातक भी साथ साथ कर लेता है या अधिस्नातक करके ही तैयारी में जुटता है क्योंकि उसे मालूम होता है कि यह अधिस्नातक का विषय उसे मुख्य परीक्षा में लेना होगा और इसकी अच्छी तैयारी उसे फायदा पहुंचाएगी । मगर , यदि विषय हटा दिए जाते हैं तो अभ्यर्थी सिर्फ स्नातक ही करेगा [क्योंकि यह न्यूनतम शेक्षणिक योग्यता है] और अधिस्नातक करने की जहमत नहीं करेगा क्योंकि सोचेगा कि इसका क्या फायदा , आर.ए.एस. में तो काम आएगी नही [ यहाँ में बात उन अभ्यर्थियों की कर रहा हूँ जो मुख्यत आर.ए.एस. को लक्ष्य मानते हैं ] क्या यह उच्चतर शिक्षा का दीर्घकालीन नुकसान नहीं है । क्योंकि मैं ऐसे बहुत से अभ्यर्थियों को जानता हूँ जिन्होंने वर्तमान प्रशासनिक सेवा के पैटर्न को देखकर अधिस्नातक किया और फिर उस विषय के इन परीक्षाओं की तैयारी के दौरान गहन अध्ययन ने उन्हें इतना समर्थ बना दिया कि उन्होंने जब आर.ए.एस. और आई.ए.एस. में कई कोशिश के बाद सफलता प्राप्त नहीं की तो अपने उसी मजबूत विषय में पी.एच.डी. या नेट या बी.एड. करके व्याख्याता पद प्राप्त कर लिया । अब इन विषयों हटा लेने के बाद ऐसी संभावना नज़र नहीं आती है ।